OpenLLM-France/wikimedia huggingface dataset:
# El Garet

El Garet és una masia de Tona (Osona) inclosa a l'Inventari del Patrimoni Arquitectònic de Catalunya.

## Descripció

Edifici amb coberta a dues vessants i portal, a la façana principal, adovellat amb un escudet datat de 1571. Totes les finestres i cantoneres estan treballades amb pedra. Al costat del portal i davant l'edifici hi ha incorporat un cos. Davant d'aquest hi ha un pou. També, al costat del portal, hi ha una escala per pujar al cavall. A l'esquerra de la casa s'hi obra la lliça.

## Història

Sembla que aquesta casa fou edificada a l'últim terç del segle xvi. L'any 1553, el fogatge general de Catalunya, apareix el nom de Miquel Garet si bé s'especifica que viu l'Hostal Nou. El segle xix ens consta que dita casa va ser restaurada, concretament a l'any 1983, preservant-la així del seu estat ruïnós tot arrebossant les parets.

## Referències

* 1 2 «El Garet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 octubre 2017].
# El Gara

El Gara (en àrab الكارة, al-Gāra; en amazic ⵍⴳⴰⵕⴰ) és un municipi de la província de Berrechid, a la regió de Casablanca-Settat, al Marroc. Segons el cens de 2014 tenia una població total de 20.855 persones. Està situat entre Ouled Said a l'est, Casablanca al nord, Settat al sud i Benslimane a l'est.

## Personatges cèlebres

* Soufiane Alloudi (futbolista)

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ «Soufiane Alloudi». [Consulta: 30 abril 2012].
# Asmara Brewery FC

L'Asmara Brewery FC és un club de futbol eritreu de la ciutat d'Asmara.

## Palmarès

* Lliga eritrea de futbol:
** 2008

## Referències

* ↑ «Football for the Peoples. Eritrea». footforpeoples.ucoz.org. [Consulta: 16 desembre 2017].
* ↑ «Eritrea - List of Champions». RSSSF. [Consulta: 16 desembre 2017].
# Sant Patllari

Sant Patllari és una muntanya de 646 metres que es troba al municipi de Porqueres, a la comarca del Pla de l'Estany. Al cim podem trobar-hi un vèrtex geodèsic (referència 302091001) i l'Ermita de Sant Patllari. Ermita documentada des del principi del segle xiv formada per una sola nau capçada a l'est per un absis semicircular. Aquest cim està inclòs al llistat dels 100 cims de la FEEC.

## Referències

* ↑ «Excursions d'un dia». Consell Comarcal del Pla de l'Estany Banyoles. Arxivat de l'original el 2016-04-15. [Consulta: 3 abril 2016].
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Antea (satèl·lit)

Antea, també conegut com a Saturn XLIX (designació provisional S/2007 S 4), és una lluna molt petita de Saturn, una de les tres alciònides, situada entre les òrbites de Mimes i Encèlad. El seu nom, que significa florida, fa referència a una de les alciònides, filles d'Alcioneu. És la 60a lluna confirmada de Saturn. Va ser descobert pel Cassini Imaging Team en les imatges preses el 30 de maig de 2007. Després del descobriment, una recerca realitzada per l'equip entre imatges antigues va revelar aquest petit satèl·lit entre les recollides el juny de 2004. Es va anunciar per primera vegada el 18 de juliol de 2007. Antea està visiblement afectada per una ressonància de longitud mitjana molt més gran que Mimas. Això provoca que la seva òrbita variï al semieix major uns 20 km respecte a la que seguiria sense pertorbacions en un termini de 2 anys. L'estreta proximitat a les òrbites de Pal·lene i Metone i el fet que tinguin elements orbitals similars suggereix que aquestes llunes puguin formar una família dinàmica.

## Referències

* 1 2 3 «NASA FACTS» (en anglès). NASA.
* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
* ↑ Agle, D. C. «Saturn Turns 60» (en anglès), 2007. Arxivat de l'original el 2012-04-04. [Consulta: juliol 2009].
* 1 2 C. Porco and the Cassini Imaging Team «S/ 2007 S 4». International Astronomical Union Circulars, 8857, 2007.

## Enllaços externs

* A new moon for Saturn a family affair
* From Dark Obscurity… A Tiny New Saturnian Moon Comes To Light Arxivat 2011-02-02 a Wayback Machine.
* Spitale, J. N. y otros «The orbits of Saturn's small satellites derived from combined historic and Cassini imaging observations». The Astronomical Journal, 132, pág. 692, 2006.
# Sant Patrici

«Sant Patrici» té aquests significats:
* Sant Patrici d'Irlanda (Cúmbria, Anglaterra, c. 387 - Saul, Irlanda, 461), religiós britó, missioner i evangelitzador d'Irlanda
* Sant Patrici de Màlaga (Màlaga?, segle iii - Gàl·lia, 307), eclesiàstic hispanoromà, primer bisbe de Màlaga
* Orde de Sant Patrici, orde de cavalleria creat pel rei Jordi III el 1783, atorgada als notables irlandesos pels serveis a Irlanda.
* Dia de Sant Patrici, festa patronal d'Irlanda en honor del seu sant patró Patrici d'Irlanda (17 de març)
* Batalló de Sant Patrici batalló integrat per desertors de les forces dels Estats Units que s'uniren a l'exèrcit mexicà durant la Guerra Estats Units-Mèxic de 1846-1848
# Antecessores

Antecessores o Antecursores van ser un tipus de soldats romans de cavalleria que normalment precedien a l'exèrcit regular en la marxa, i buscaven un lloc adient per establir el campament i per recollir les provisions o aigua necessaris. No eren com els Speculatores (exploradors, espies) que s'avançaven a l'exèrcit per veure els moviments de l'enemic.
Aquest mateix nom es va donar més tard als mestres de la llei romana.

## Referències

* ↑ Smith, William (ed.). «Antecessores». A Dictionary of Greek and Roman Antiquities (1890). [Consulta: 9 maig 2022].
# Anoplopomàtids

Els anoplopomàtids (anoplopomatidae) són una família de peixos marins, l'única del subordre Anoplopomatoidei dins de l'ordre Scorpaeniformes, distribuïts per la costa nord del Pacífic, des de Califòrnia fins al Japó. El seu nom procedeix del grec: anoplos (desarmat) + pomatos (coberta).
Apareixen per primera vegada en el registre fòssil en el Miocè, durant el Terciari superior.

## Referències

* ↑ Mecklenburg, C.W., 2003. Family Anoplopomatidae Jordan & Gilbert 1883 - sablefishes. Calif. Acad. Sci. Annotated Checklists of Fishes (2):3.
* ↑ Romero, P., 2002. An etymological dictionary of taxonomy. Madrid, unpublished.
* ↑ Berg, L.S., 1958. System der rezenten und fossilen Fischartigen und Fische. VEB Verlag der Wissenschaften, Berlín.
# El cel roig

El cel roig (alemany: Roter Himmel) és una pel·lícula dramàtica alemanya del 2023 dirigida per Christian Petzold, protagonitzada per Thomas Schubert, Paula Beer, Langston Uibel i Enno Trebs. El film se centra en quatre persones que comparteixen una casa de vacances al mar Bàltic. S'ha subtitulat al català.
La pel·lícula va guanyar el Gran Premi del Jurat de l'Os de Plata al 73è Festival Internacional de Cinema de Berlín, on es va projectar per primer cop el 22 de febrer de 2023. Es va estrenar als cinemes d'Alemanya el 20 d'abril del mateix any. L'agost, va ser preseleccionada com a candidata alemanya per a l'Oscar a la millor pel·lícula de parla no anglesa per a la 96a edició dels premis.

## Referències

* ↑ Katz, David. «Afire dawns for Christian Petzold and Paula Beer». Cineuropa, 11-07-2022. [Consulta: 8 febrer 2023].
* ↑ «Roter Himmel». Crew United, 08-02-2023. [Consulta: 8 febrer 2023].
* ↑ «El Cel Roig». Goita què fan, ara!. [Consulta: 25 setembre 2024].
* ↑ Scott Roxborough. «Berlin: French Documentary 'On the Adamant' Wins Golden Bear for Best Film». The Hollywood Reporter, 25-02-2023. [Consulta: 26 febrer 2023].
* ↑ Rosser, Michael. «Berlin Film Festival reveals 2023 competition line-up». Screen Daily, 23-01-2023. [Consulta: 8 febrer 2023].
* ↑ «Afire». filmportal.de. [Consulta: 8 febrer 2023].
* ↑ Roxborough, Scott. «Oscars: 'Teachers' Lounge,' Wim Wenders' 'Anselm' on Germany's 2024 International Feature Shortlist» (en anglès americà). The Hollywood Reporter, 14-08-2023. [Consulta: 17 agost 2023].
# Antonio Molina Canet

Antonio Molina Canet (Xàbia, 4 de gener de 1991) és un ciclista valencià. Professional des del 2014 de la mà de l'equip Caja Rural-Seguros RGA.

## Palmarès

* 2011
** 1r a la San Martín Proba
* 2012
** Circuit Sollube
* 2013
** 1r a la Volta a Navarra i vencedor d'una etapa

## Referències

* ↑ «Antonio Molina pasa a profesionales con el Caja Rural». xabiaaldia.com, 28-09-2013 [Consulta: 26 agost 2017]. Arxivat 19 de maig 2021 a Wayback Machine.

## Enllaços externs

* Fitxa a Sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Antonio Moltó y Díaz-Berrio

Antonio Moltó y Díaz-Berrio (Palma, 14 de febrer de 1830 - Madrid, 17 de juny de 1902) fou un militar palmesà, senador i capità general de València a finals del segle xix. Era fill del tinent coronel alcoià Ventura Moltó i germà del general Remigio Moltó Díaz Berrio
Ingressà a l'Acadèmia Militar en 1845 i participà en la repressió anticonservadora a Saragossa en 1856 i es va enfrontar al Xic de les Barraquetes. Fou ferit a la guerra d'Àfrica, va lluitar a Cuba entre 1869 i 1872 i després va combatre a la tercera guerra carlina. En 1874 fou ascendit a brigadier, en 1885 fou nomenat governador de Santiago de Cuba i en 1889 segon cap de les Filipines. En 1891 fou ascendit a tinent general i de 1896 a 1901 fou capità general de València. Membre del Partit Liberal Fusionista, fou escollit senador per Salamanca en 1896 i per Lleó en 1901-1902. Va ser també membre del Consell Suprem de Guerra i Marina.

## Referències

* ↑ Antonio Moltó y Díaz-Berrio a geni.com
* ↑ «Antonio Moltó y Díaz-Berrio». Gran Enciclopèdia Catalana. Barcelona: Grup Enciclopèdia Catalana.
* ↑ MOLTO Y DÍAZ BERRIO, ANTONIO, fitxa del Senat
* ↑ Antonio Moltó y Díaz Berrio, Real Academia de la Historia
# Sant Pastor

* Per a altres significats, vegeu «Sant Just i sant Pastor».
Sant Pastor (occità) o Saint-Pastour (francès) és un municipi francès, al departament d'Òlt i Garona i a la regió de la Nova Aquitània. Sant Pastor fou una bastida fundada el 1272 per Alfons de Poitiers.
Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 414 | 429 | 338 | 343 | 347 | 361 | 384 |
| Població sense dobles compte des de 1962 |||||||

## Referències

* ↑ Toponímia occitana no proposa cap nom. Adaptació a la grafia occitana.
# Shelby

«Shelby» té aquests significats:
* Toponímia:
** Shelby (Carolina del Nord), localitat estatunidenca de Carolina del Nord
** Shelby (Iowa), localitat estatunidenca d'Iowa
** Shelby (Mississipi), localitat estatunidenca de Mississipi
** Shelby (Montana), localitat estatunidenca de Montana
** Shelby (Nebraska), localitat estatunidenca de Nebraska
** Shelby (Nova York), localitat estatunidenca de Nova York
** Shelby (Ohio), localitat estatunidenca d'Ohio
** Shelby Forest (Tennessee), localitat estatunidenca de Tennessee
* Biografia: Shelby Foote, escriptor estatunidenc
# Belvoir (Doubs)

Belvoir és un municipi francès del departament del Doubs i la regió de Borgonya - Franc Comtat.
# Constantí d'Antioquia

Constantí d'Antioquia (també Constanci, llatí Constantius) fou prevere de l'església metropolitana d'Antioquia, i va viure vers el 400. Havia de succeir a l'arquebisbe Flavià però Porfiri, que aspirava a la seu, va intrigar i va aconseguir una ordre de l'emperador Arcadi per al desterrament de Constantí. Aquest es va escapar a Xipre on va viure la resta de la seva vida i va sobreviure a Sant Joan Crisòstom que va morir el 407. Va escriure 32 homilies sobre el comentari de Sant Joan Crisòstom a l'Epístola als hebreus.
# Lliga Antidifamació

La Lliga Antidifamació (en anglès: Anti-Defamation League) (ADL) és una organització jueva fundada per la B'nai B'rith (Ordre Independent dels Fills de l'Aliança) als Estats Units que té a com principal objectiu evitar la difamació del poble jueu, apel·lant a la raó, a la consciència i, si cal, fins i tot a la llei.
L'ADL actualment és dirigida pel jueu Jonathan Greenblatt. La lliga té un pressupost de més de cuaranta milions de dòlars americans, l'ADL té fins a 27 oficines als Estats Units, i 1 oficina a l'estat d'Israel. Les seva seu central està situada a la ciutat de Nova York.
La Lliga Antidifamació lluita contra l'antisemitisme i altres formes d'intolerància, i afirma protegir els drets civils per a tothom mitjançant la informació, l'educació i la promoció de la tolerància.
La Lliga Antidifamació ha estat criticada per intel·lectuals d'esquerres, com ara el jueu Noam Chomsky, qui ha assenyalat l'ADL com un dels principals defensors de la propaganda pro-israeliana del moviment sionista als Estats Units, i també de ser una organització que qualifica automàticament qualsevol crítica cap a l'estat d'Israel com un acte d'antisemitisme.
La lliga es va oposar ferotgement a la distribució de la pel·lícula La Passió de Crist de l'actor i director de cinema Mel Gibson. En l'any 2008 l'ADL va presentar un projecte de llei al Congrés dels EUA, que proposava que cap entitat religiosa que rebés assistència de l'estat pogués discriminar a cap persona per raons de religió, gènere, i orientació sexual, en el moment de contractar als seus empleats.

## Referències

* ↑ «About ADL». ADL. Arxivat de l'original el 2008-04-13. [Consulta: 4 setembre 2012].
* ↑ «More about ADL». ADL. [Consulta: 4 setembre 2012].

## Enllaços externs

* Anti-Defamation League USA (anglès)
* Anti-Defamation League Israel (hebreu)
# Sydney Bailey

Sydney Frederick Bailey (1886 - ?) va ser un ciclista britànic amateur que va prendre part en els Jocs Olímpics de 1908. També va guanyar una medalla de bronze al Campionat del món de Mig fons de 1910, per darrere del belga Henri Hens i el francès Louis Delbor.

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
# Tapurs

Els tapurs o tapuris (en llatí tapuri o tapurii, en grec Τάπουροι o Τάπυροι) van ser un poble que habitava en una zona extensa i van desplaçar-se al llarg dels anys des d'Armènia fins al riu Oxus, a l'Àsia central. Estrabó els situa al sud de la mar Càspia, i entre els Derbices i els Hircans, o vora els amardis i altres pobles de vora de la mar Càspia. En algunes d'aquestes localitzacions al llarg de la costa coincideix amb Quint Curci Ruf. També en parla Plini el Vell. Claudi Ptolemeu diu que eren una tribu de Mèdia, però en un altre lloc els fa habitants de Margiana. Van donar nom al Tabaristan.
El sàtrapa Autofradates de Tapuri es va sotmetre a Alexandre el Gran l'any 330 aC, que li va confirmar el govern però en va ser deposat per desobediència l'any 328 aC.

## Referències

* ↑ Estrabó. Geografia, IX, 520-523
* ↑ Quint Curci Ruf. Història d'Alexandre el Gran, VI, 4, 24; VIII, 1, 13
* ↑ Plini el Vell. Naturalis Historia, VI, 16
* ↑ Claudi Ptolemeu. Geografia, VI, 2, 6
* ↑ Smith, William (ed.). «Tapuri». Dictionary of Greek and Roman Geography (1854). [Consulta: 31 gener 2022].
* ↑ Flavi Arrià. Anàbasi d'Alexandre el Gran, IV, 18, 2
* ↑ Quint Curci Ruf. Història d'Alexandre el Gran, X, 1, 39
# Tapí

Un tapí és una sandàlia que duien principalment les dones i que era de tela fina amb una grossa sola de suro posada entre altres dues de cuiro.

## Enllaços externs

* article tapí a l'Enciclopèdia d'Eivissa i Formentera
Viccionari
# Taputapuatea

Taputapuatea és una comuna de la Polinèsia Francesa, situat a l'illa de Raiatea, a les Illes de Sotavent (arxipèlag de les Illes de la Societat. Té 4.614 habitants. Comprèn les comunes associades d'Avera, Opoa i Puohine. S'hi troba el principal marae de Raiatea, el marae de Taputapuātea.
Taputapuātea fou declarat Patrimoni de la Humanitat per la UNESCO el juliol de 2017.

## Referències

* ↑ «Taputapuātea». World Heritage List. UNESCO. [Consulta: 12 juliol 2017].
# Taiojka

Taiojka (en rus: Таёжка) és un poble del krai de Primórie, a l'Extrem Orient de Rússia, que en el cens del 2010 tenia 347 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Talakan de Guzgan

Talakan de Guzgan o Djuzdjan fou una ciutat de Pèrsia avui a l'Afganistan del nord, prop de la frontera amb Turkmenistan, al nord de la cadena de muntanyes anomenada avui dia Band-i Turkistan, però l'emplaçament exacte de la qual no es coneix, però podrien ser les ruïnes de Chachaktu o el lloc de Kalayi Wali. S'han proposat altres lloc entre Maymana i Faryab o a l'est de Faryab.
Formava part d'una satrapia sassànida integrada pels districtes després coneguts com a Nishapur, Herat, Merv, Merv al-Rudh, Faryab, Talakan, Balkh, Bukharà, Badghis, Abiward, Gardjistan, Tus, Sarakhs i Gurgan. El 709 en les primeres incursions àrabs al Khurasan i l'Oxus s'ementa un senyor local de nom Shurab que encara apareix el 734, segurament d'una casa de prínceps antics vassall perses. El 777 va caure en mans del rebel kharigita Yusuf al-Barm al-Thakafi, revoltat contra el califa al-Mahdi. El 834 es va revoltar a Talakan contra el califa al-Mútassim, l'alida husaynida Muhammad ibn al-Kasim. Els geògrafs musulmans la consideren dependent de Merv, a tres dies de camí. El 982 pertanyia als farighúnides de Guzgan. El 1220 Genguis Kan va assetjar la ciutadella de Talakan, anomenada a les fonts com Nusrat Kuh, i es va rendir al cap d'uns mesos. El 1221, Tului, fill de Genguis, va utilitzar Talakan de base pel seu atac al Khurasan.

## Referències

* Enciclopèdia de l'Islam, 169 i 169
# Team Bondi

Team Bondi fou una empresa independent australiana desenvolupadora de videojocs i creada a mitjans del 2003 per Brendan McNamara, el director del títol de Sony Computer Entertainment Europe (SCEE) anomenat The Getaway. La companyia va haver de tancar l'any 2011.

## Sobre Team Bondi

L'equip fa ser fundat per Brendan McNamara, anterior cap de Team SOHO, l'any 2003.
Situat a Sydney, Austràlia, Team Bondi fou una empresa de desenvolupament de videojocs. La companyia va treballar en el desenvolupament de L.A. Noire. Team Bondi va haver de tancar degut a queixes dels seus treballadors per les seves condicions laborals, però també degut a problemes econòmics i a la mala relació amb la companyia Rockstar Games, responsable de la publicació del videojoc.

## L.A. Noire

L.A. Noire és un videojoc produït per Team Bondi i distribuït per Rockstar Games. Va ser estrenat el 17 de maig del 2011 a Nord-America i el 20 de maig del 2011 a Europa.
El joc narra la història d'un policia de Los Angeles durant els anys 40 del segle xx, responsable de la resolució de casos d'assassinat. L.A. Noire està inspirat en les pel·lícules de cinema negre dels anys 40 i 50.
Publicat originalment per a PlayStation 3, XBox 360 i Microsoft Windows, Rockstar Games va remasteritzar-lo l'any 2017 per a les consoles PlayStation 4, XBox One i Nintendo Switch.

## Enllaços externs

* Lloc web oficial(anglès)
* Team Bondi - La primera entrevista Arxivat 2007-03-10 a Wayback Machine.(anglès)
* Team Bondi anomena un títol per la PS3 Arxivat 2007-09-30 a Wayback Machine.(anglès)
# Temporada 1941-1942 del Liceu

| Temporada 1941-1942 del Liceu |||||||
| Òpera | Compositor | Director musical | Director d'escena | Papers principals | Producció | Dates |
| La favorita | Gaetano Donizetti | Mario Cordone | Juan Villaviciosa | Elena Nicolai, Giovanni Malipiero, Carlo Tagliabue, Corrado Zambelli, César Munain, Lolita Torrentó | | 11, 16 desembre |
| Rigoletto | Giuseppe Verdi | Antoni Capdevila | Juan Villaviciosa | Giuseppe Traverso, Carlo Tagliabue, Carmen Gracia, Raimundo Aliaga, Rosita Salagaray | | 26 de desembre |
| Madama Butterfly | Giacomo Puccini | Antoni Capdevila | Juan Villaviciosa | Mercè Capsir, Rosita Salagaray, Mercè Roca, Pau Civil, Guido Vanelli, August Gonzalo, Emili Bastons? César Munain?, Raimundo Aliaga, Vicente Riaza | | 2, 6 gener |
| Les noces de Fígaro | Wolfgang Amadeus Mozart | Berthil Wetzeisberger | Hans Strohbach | Walter Hagner, Carla Spletter, Alfred Poell, Daga Söderquist, Margarete Düren, Paulina Strehl, Matthias Mrakitsch, Theo Herrmann, Karl Wagner, Kate Boenisch, Vicente Riaza | | 8 al 15 de gener |
| Così fan tutte | Wolfgang Amadeus Mozart | Berthil Wetzeisberger | Hans Strohbach | Margot Winkler, Coba Wakers, Emmy Kuest, Willy Treffner | | 11 al 13 de gener |
| El barber de Sevilla | Gioachino Rossini | Antoni Capdevila | Juan Villaviciosa | Emilio Renzi, Vicente Riaza, Toti Dal Monte, Carlo Galeffi, Augusto Beuf, August Gonzalo, Ilse Wald, August Gonzalo | | |
| La traviata | Giuseppe Verdi | Giuseppe Podestà | Juan Villaviciosa | Mafalda Favero/Mercè Capsir, Giovanni Malipiero/Gino Fratesi, Carlo Tagliabue | | |
| Tristany i Isolda | Richard Wagner | Karl Elmendorff | Hans Meissner | Joachim Sattler/Georg Fassnacht, Albert Emmerich, Erna Schlüter/Glanka Zwingenberg, Josef Herrmann, Arthur Will, Elisabeth Höngen, Theo Herrmann, Gottfried Mann | | |

## Referències

* ↑ Tribó, Jaume. «Cronologia liceista». Arxivat de l'original el 19 de febrer 2019. [Consulta: 18 febrer 2019].
* ↑ Tribó, Jaume. «Cronologia liceista». Arxivat de l'original el 17 d’abril 2017. [Consulta: 16 abril 2017].
* ↑ Tribó, Jaume. «Cronologia liceista». Arxivat de l'original el 19 de febrer 2022. [Consulta: 15 febrer 2019].
* ↑ Tribó, Jaume. «Cronologia liceista». Arxivat de l'original el 17 de setembre 2021. [Consulta: 8 març 2018].
* ↑ Tribó, Jaume «Cronologia liceística». . Arxivat 2014-11-29 a Wayback Machine. «Còpia arxivada». Arxivat de l'original el 2014-11-29. [Consulta: 28 novembre 2014].
* ↑ Tribó, Jaume «Cronologia liceística». . Arxivat 2014-12-04 a Wayback Machine. «Còpia arxivada». Arxivat de l'original el 2014-12-04. [Consulta: 1r desembre 2014].
* ↑ Tribó, Jaume. «Cronologia liceista». Arxivat de l'original el 2015-06-24. [Consulta: 24 juny 2015].
# Temporada 1940-1941 del Club Joventut Badalona

La temporada 1940-1941 va ser la 2a temporada en actiu del Club Joventut Badalona des que va començar a competir de manera oficial. En aquesta segona temporada es va proclamar campió de la segona categoria del Campionat de Catalunya, assolint l'ascens a la primera.

## Resultats
### Campionat de Catalunya

La Penya va assolir l'ascens a la màxima categoria del Campionat de Catalunya en quedar primer classificat de la seva categoria amb 24 punts, 4 punts més que el CD Sabadell, segon.

### Copa General Orgaz

A vuitens de final de la Copa General Orgaz es va eliminar el BIM guanyant els dos partits, amb un global de 84-67, i a quarts de final es va derrotar per primera vegada l'Espanyol, amb un global de 43 a 34. A semifinals també es va derrotar un gran de l'època, el Laietà. Es va perdre la final davant el CD Manresa per 20 a 21.

### Copa Badalona

A la Copa Badalona, competició organitzada pel club, van quedar eliminats en semifinals davant el CB Hospitalet (28-30).

## Plantilla

La plantilla del Joventut aquesta temporada va ser la següent:
* Club Joventut Badalona: plantilla 1940-41
* Jugadors
* Valls
* Baró
* Vicenç Lleal
* Enric Compte
* Llopes
* Petit
* Lluís Antoja
* Josep Gubern
* Oliver
* Entrenador
* Xavier Estruch

## Referències

* 1 2 3 Conde Esteve, Justo; Ramos Pérez, José Ramón. Joventut Badalona. La quinta esencia del basket, 1992, p. 29-30 [Consulta: 5 maig 2018].
* ↑ «Història. Anys 40: La Penya entra a l'elit». Penya.com. [Consulta: 1r maig 2018].